Ebɛnadze na Ɔdze Ebusua Mu Enyigye Ba?
Isusu dɛ ɔyɛ . . .
ɔdɔ?
sika?
anaa biribi fofor?
DZA BIBLE NO KYERƐKYERƐ NYE YI
“Nhyira akã hɔn a wotsie Nyankopɔn asɛm na wodzi do.”
MFASO A IYI BƐMA ENYA
Ibenya ɔdɔ mapã wɔ w’ebusua mu.
Obu a no mu dɔ bɛtsena w’ebusua mu.—Ephesusfo 5:33.
Awerɛhyɛmu nye koryɛ bɛba w’ebusua mu.
ASO YEBOTUM AGYE DZA BIBLE NO KYERƐKYERƐ ATO MU?
Nyew, nsɛm ebien a odzidzi do yi bɔboa hɛn:
Nyankopɔn na ɔhyehyɛɛ ebusua asetsena. Bible kyerɛ dɛ Jehovah Nyankopɔn kãa nyimpa ebien a wodzi kan no bɔɔ mu dɛ awarfo. (Genesis 2:18-24) Ntsi Jehovah na ɔhyehyɛɛ ebusua asetsena. Ebɛnadze ntsi na iyi ho hia?
Fa no dɛ iridzi edziban bi a ɔyɛ dɛw na epɛ dɛ ihu dza wɔdze yɛe, woana na ibebisa no? Ɔnyɛ dɛn ara a nyia ɔyɛɛ edziban no nna ibebisa no.
Dɛmara na sɛ yɛpɛ dɛ yehu dza ɔdze ebusua mu enyigye ba a, ɔsɛ dɛ yebisa Jehovah, Onyii a ɔhyehyɛɛ ebusua asetsena no hɔ akwankyerɛ.
Nyankopɔn dwen wo ho. Ohia dɛ ebusua biara hwehwɛ Jehovah n’afotu a ɔnam Bible no do dze ma hɛn no. Ebɛnadze ntsi a? “Osiandɛ ɔdwen hom do.” (1 Peter 5:6, 7) Wo yiedzi ho hia Jehovah, na n’afotu yɛ papa ber nyina.
—Mbɛbusɛm 3:5, 6; Isaiah 48:17, 18.
SUSU ASƐMBISA YI HO
Ebɛyɛ dɛn ayɛ kun pa, yer pa, anaa ɔwofo pa?
Bible no dze asɛmbisa yi ho mbuae ma wɔ EPHESUSFO 5:1, 2 nye COLOSSAEFO 3:18-21.
twi_Latn twi_Latn twi_Latn lin_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn